Vážená pani riaditeľka,

blíži sa koniec školského roka  a zároveň aj koniec "triednictva" p. učiteľky Z. Príbojovej  pre nášho syna.

Dovoľte nám vyjadriť poďakovanie pani učiteľke, za celé štyri roky jej práce, starostlivosť, trpezlivosť a ochotu, vďaka ktorej ho naučila čítať, písať, počítať, ale tiež ho viedla k upevňovaniu triedneho kolektívu, vzájomnej ohľaduplnosti a pomoci.

Za motiváciu, ktorou dennodenne  prispievala k jeho vzdelaniu.  Veľmi oceňujeme tiež pravidelné e-mailové informácie, ktoré sme dostávali.

Nedá sa zabudnúť na školské výlety, kde zažil spolu so spolužiakmi veľa zábavy, dobrodružstva, spoznal mnoho krásnych miest Slovenska, na ktoré by sa len tak hneď nedostal.

Patrí jej naše úprimné ďakujem.

S úctou,

Soňa Sedúchová, Marek Záhora